wickkiey/tamil-wikipedia-markdown huggingface dataset:
# கச்சேரி


பழைய பூங்காவில் உள்ள பழைய கச்சேரி கட்டிடம் புனரமைப்புக்கு முன்னர்]]  
**கச்சேரி** அல்லது **மாவட்டச் செயலகம்** (*kachcheri அல்லது district secretariat*) என்பது இலங்கையில் மாவட்டத்தை நிர்வகிக்கும் முதன்மை அரசு நிர்வாக மையமாகும். இலங்கையின் 25 மாவட்டங்களிலும் தலா ஒரு கச்சேரி உள்ளது.  

மாவட்டச் செயலகத்தின் முக்கிய பணி மத்திய அரசு மற்றும் பிரதேச செயலகங்களின் தொடர்புகள் மற்றும் செயல்பாடுகளை ஒருங்கிணைப்பது ஆகும். மாவட்டச் செயலகமானது மாவட்ட நிலையில் வளர்ச்சித் திட்டங்களை நடைமுறைப்படுத்துதல், கண்காணித்தல் மற்றும் கீழ்மட்ட உட்பிரிவுகளின் செயற்பாடுகளுக்கு உதவுதல், அத்துடன் மாவட்டத்தில் வருவாய் சேகரிப்பு மற்றும் தேர்தல்களை ஒருங்கிணைத்தல் போன்ற பொறுப்புகளையும் கொண்டுள்ளது. மாவட்டச் செயலகத்தின் தலைவரான *மாவட்டச் செயலாளர்* முறையாக அரசாங்க அதிபர் என்று அழைக்கப்படுகிறார்.  

கச்சேரி என்பது இந்துத்தானி சொல்லாகும். இச்சொல்லானது இலங்கையில் பிரித்தானிய காலனித்துவ நிருவாகத்தின் துவக்க ஆண்டுகளில் வருவாய் ஆட்சியர் அலுவலகத்திற்குப் பயன்படுத்தப்பட்டது. (இலங்கை) காலனித்துவ நிருவாகத்தின் டச்சு முறையின் முக்கிய அம்சமாக வருவாய் ஆட்சியரகம் இருந்தது. 19 ஆம் நூற்றாண்டின் முதல் பாதியில், பிரித்தானிய காலனித்துவ நிருவாகிகள் குடிமை மற்றும் வருவாய் நிருவாகத்துடன் மிகவும் ஒழுங்கமைக்கப்பட்ட அரசாங்க வடிவத்தை நோக்கி இது நகர்ந்தது. இதனால் உள்ளூரில் ***கச்சேரி*** என்று அழைக்கப்பட்டு வந்த ஆட்சியர் அலுவலகம் மாவட்ட செயலாளர் அலுவலகமாக மாற்றப்பட்டது. இருப்பினும், 1987 இல், இலங்கை சனநாயக சோசலிசக் குடியரசின் அரசியலமைப்பின் 13ஆவது திருத்தம் மாகாண சபைகளை நிறுவுவதற்கான ஏற்பாடுகளைச் செய்தது. இவ்வாறு, 1990 சனவரியில் நடைமுறைக்கு வந்த மாகாண சபை நிருவாகம், 19 ஆம் நூற்றாண்டின் முதல் பாதியில் இருந்து மாறாமல் இருந்த கச்சேரி நிருவாகத்தை மாற்றியமைத்தது.  

## குறிப்பிடத்தக்க கச்சேரி கட்டிடங்கள்

- யாழ்ப்பாணம் பழைய பூங்காவில் உள்ள பழைய கச்சேரி கட்டடம் தற்போது பாதுகாக்கப்பட்ட நினைவுச்சின்னமாக உள்ளது.
- அனுராதபுரத்தில் உள்ள பழைய கச்சேரி கட்டடத்தில் தற்போது தொல்லியல் அருங்காட்சியகம் உள்ளது ( அனுராதபுர தொல்லியல் அருங்காட்சியகம் ).
# திருபாய் நாரன்பாய் பட்டேல்


**திருபாய் நாரன்பாய் பட்டேல்** (*Dhirubhai Naranbhai Patel*)(பிறப்பு 13 மார்ச் 1960) என்பவர் இந்திய நீதிபதி ஆவார். இவர் தற்போது தில்லி உயர்நீதிமன்ற தலைமை நீதிபதியாக உள்ளார். இவர் ஜார்க்கண்ட் உயர் நீதிமன்றம் முன்னாள் பொறுப்பு தலைமை நீதிபதியாக பணியாற்றி உள்ளார். பின்னர் ஜார்க்கண்ட் உயர் நீதிமன்றம் மற்றும் குஜராத் உயர் நீதிமன்றம் நீதிபதியாகவும் பணியாற்றியுள்ளார்.  

## கல்வி
பட்டேல் 13 மார்ச் 1960-ல் பிறந்தார். இவர் அகமதாபாதில் உள்ள எம், ஜி. அறிவியல் கல்லூரியில் 1979ஆம் ஆண்டு, இளநிலை அறிவியல் பட்டமும், 1981ஆ, ஆண்டு முது அறிவியல் பட்டம் கரிம வேதியியலில் பெற்றார். பின்னர் எல். எல். பி. மற்றும் எல். எல். எம். சட்டக் கல்வியினை அகமதாபாத்தில் உள்ள எல். ஏ. ஷா சட்டக் கல்லூரியில் பயின்றார். சட்டக் கல்வியின்போது இவர் விருதுகள் பல பெற்றார்.  

## நீதிபதி பணி
இவர் 27 ஜூலை 1984-ல் வழக்கறிஞராகப் பதிவு செய்துகொண்டார். அகமதாபாத்தில் உள்ள குஜராத் உயர்நீதிமன்றத்தில் வழக்கறிஞராகப் பயிற்சி பெற்றார். பின்னர் மார்ச் 7, 2004 அன்று குஜராத் உயர் நீதிமன்றத்தின் கூடுதல் நீதிபதியாகவும், 2006 ஜனவரி 25-ல் நிரந்தர நீதிபதியாகவும் நியமிக்கப்பட்டார். பிப்ரவரி 3, 2009 அன்று ஜார்க்கண்ட் உயர் நீதிமன்ற நீதிபதியாக பணியிட இடமாறுதல் பெற்றார். இவர் 24 மே 2019 அன்று ஜார்கண்ட் உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். இவர் ஜூன் 7, 2019 அன்று தில்லி உயர்நீதிமன்றத்தின் தலைமை நீதிபதியாகப் பதவி உயர்வு பெற்றார்.
# ஆறுமுகம் விஜயரத்தினம்

**ஆறுமுகம் விஜயரத்தினம்** (*Arumugam Vijiaratnam*, 24 ஆகத்து 1921 - 18 பிப்ரவரி 2016) என்பவர் 1946 முதல் 1956 வரை வலைகோலாட்டம், துடுப்பாட்டம், கால்பந்து, ரக்பி ஆகிய நான்கு விளையாட்டுகளில் தனது நாட்டைப் பிரதிநிதித்துவப்படுத்திய ஒரே சிங்கப்பூரார் ஆவார். இவர் முதல் சிங்கப்பூர் பொறியாளர் ஆவார். உயர்நிலை அரசு ஊழியரான விஜியரத்னம் 1956 மெல்போர்ன் ஒலிம்பிக் போட்டிகளில் வலைகோலாட்டத்தில் சிங்கப்பூரைப் பிரதிநிதித்துவப்படுத்தினார். அங்கு இவர் அமெரிக்காவை 6-1 என்ற கணக்கில் வீழ்த்துவதில் முக்கியப் பங்கு வகித்தார்.  

## கல்வி
மலேசியாவின் ஈப்போவில் பிறந்த விஜயரத்தினம் 1937 முதல் 1940 வரை சிங்கப்பூரில் உள்ள விக்டோரியா பள்ளியில் படித்தார். விளையாட்டையும், படிப்பையும் வெற்றிகரமாக சமநிலையாக பேண முடியும் என்பதை நிரூபித்த முதல் அரசாங்க அறிஞர்களில் இவரும் ஒருவர். 1941 இல் கோலாலம்பூர் தொழில்நுட்பக் கல்லூரியிலும் , 1950 இல் பிரைட்டன் மேம்பட்ட தொழில்நுட்பக் கல்லூரியிலும் பொறியியல் படிப்பதற்காக இவருக்கு அரசாங்க உதவித்தொகை வழங்கப்பட்டது. அங்கு இவர் பொறியியல் பட்டம் பெற்றார். பிரைட்டன் காலேஜ் ஆஃப் அட்வான்ஸ்டு டெக்னாலஜியில் வலைகோலாட்டம் மற்றும் துடுப்பாட்ட அணிகளின் தலைவராக இருந்தார்.  

## தொழில்
1953 இல் சிங்கப்பூர் திரும்பிய பிறகு, இவர் 1964 இல் சிங்கப்பூர் துறைமுக ஆணையத்தில் (பி.எஸ்.ஏ) இரண்டாம் நிலை பெறும் வரை பொதுப்பணித் துறையில் பணியாற்றினார். இவர் பி.எஸ்.ஏ உருவாக்கத்தில் முக்கியப் பங்காற்றினார், அதன் கொள்கலன்மயமாக்கல் திட்டத்தை உருவாக்க உதவினார், மேலும் அதன் தலைமைப் பொறியாளராக உயர்ந்தார். இவர் 17 ஆண்டுகள் பி.எஸ்.ஏவில் பணிபுரிந்தார். பின்னர் சாங்கி வானூர்தி நிலையத்தை மீட்டெடுக்கும் பணிகளில் முக்கியப் பங்கு வகித்த இரு முக்கிய நபர்களில் இவரும் ஒருவர். இது சிங்கப்பூரின் நிறுவனர் தந்தை லீ குவான் யூவின் நினைவுகள், *மூன்றாம் உலகத்திலிருந்து முதல் வரை: சிங்கப்பூர் கதை*யில் குறிப்பிடப்பட்டுள்ளது. . பின்னர் இவர் பி.எஸ்.ஏ க்கு திரும்பினார் மேலும் 75 வயதில் பொறியியல் இயக்குநராக இருந்து ஓய்வு பெற்றார்.  

விஜயரத்தினம் 1992 இல் நான்யாங் தொழில்நுட்ப பல்கலைக்கழகத்தின் முதல் சார்பு வேந்தராக பதவியேற்று 2005 வரை பணியாற்றினார். 1995 முதல் பத்து ஆண்டுகள் தமிழ் முரசு தலைவராகவும், 1994 முதல் 2001 வரை சிறுபான்மை உரிமைகளுக்கான சனாதிபதி கவுன்சிலிலும் பணியாற்றினார். பிரிட்டனைத் தளமாகக் கொண்ட கட்டமைப்புப் பொறியாளர்கள் நிறுவனத்தின் துணைத் தலைவராகப் பணியாற்றிய முதல் ஆசியர் இவர் ஆவார்.  

விஜியரத்னம் 2016 ஆம் ஆண்டு ஹாலண்ட் சாலையில் உள்ள மேரிலாண்ட் டிரைவில் உள்ள அவரது வீட்டில் அமைதியாக இறந்தார். இவருக்கு விஜேந்திரன் என்ற மகன் மற்றும் 3 மகள்கள் உள்ளனர். இவரது மனைவி யோகசௌந்தரி, 2011ல் இறந்தார்.  

## நூல்
அவரது வாழ்க்கையைப் பற்றிய புத்தகம், "Engineered For Success", 2016 மார்ச்சில் வெளியிடப்பட்டது.
# சந்த்காட்


**சந்த்காட்** (**Chandgad**) இந்தியாவின் மகாராட்டிரா மாநிலத்தின் தெற்கில் அமைந்த கோலாப்பூர் மாவட்டத்தில் உள்ள 12 வருவாய் வட்டங்களில். ஒன்றான சந்த்காட் வட்டத்தின் நிர்வாகத் தலைமையிடமும், பேரூராட்சியும் ஆகும். 2011ஆம் ஆண்டின் இந்திய மக்கள் தொகை கணக்கெடுப்பின் படி சந்த்காட் பேரூராட்சியின் மொத்த மக்கள் தொகை 10,205 ஆகும்.  

இது மகாராட்டிரா-கர்நாடகா மாநில எல்லைப்புறத்தில் அமைந்துள்ளதால், இவ்வூரில் மராத்தி, கொங்கணி மற்றும் கன்னடம் மொழிகள் பேசப்படுகிறது. மாவட்டத் தலைமையிடமான கோலாப்பூருக்கு தெற்கே 110 கிலோ மீட்டர் தொலைவிலும், கர்நாடகா மாநிலத்தின் பெல்காம் நகரத்திலிருந்து 32 கி.மீ. தொலைவிலும் உள்ளது. கதாபிரபா ஆறு பாயும் சந்த்காட் வருவாய் வட்டத்தில் கரும்பு, முந்திரி, உருளைக் கிழங்கு ஆகியன முக்கிய விளைபயிர்கள் ஆகும்.  

## போக்குவரத்து
### இரயில்
தென்மேற்கு இரயில்வே, சந்த்காட் நகரத்தை பெல்காம், பெங்களூர், மைசூர், புனே, ஐத்ராபாத், கோவா, சென்னை, புதுதில்லி ஆகிய நகரங்களுடன் இணைக்கிறது. கொங்கண் இருப்புப்பாதை சந்த்காட் நகரத்தை கோவா, மும்பை, இரத்தினகிரி, கார்வார், உடுப்பி, மங்களூர் மற்றும் கேரளாவுடன் இணைக்கிறது.  

## தட்பவெப்பம்
# ஆ. வி. மயில்வாகனம்


வித்யா ஜோதி **ஆறுமுகம் விஸ்வலிங்கம் மயில்வாகனம்**, OBE (13 நவம்பர் 1906 &#x2013; 25 மார்ச் 1987) என்பவர் ஒரு முன்னணி இலங்கைத் தமிழ் இயற்பியலாளரும், கல்வியாளரும் ஆவார். இவர் இலங்கைப் பல்கலைக்கழகத்தின் அறிவியல் பீடத்தின் தலைவராகப் பணியாற்றினார்.  

## ஆரம்பகால வாழ்க்கை மற்றும் குடும்பம்
மயில்வாகனம் 1906 நவம்பர் 16 ஆம் நாள் பிறந்தார். இவர்  
வட இலங்கையில் உள்ள சுதுமலையைச் சேர்ந்த ஆறுமுகம் விசுவலிங்கத்தின் மகன் ஆவார். பின்னர் இவர் 1924 இல் கேம்பிரிட்ஜ் இம்மானுவேல் கல்லூரியில் சேர்ந்தார், 1928 இல் இயற்கை அறிவியல் டிரிபோசில் முதுகலை சிறப்புப் பட்டம் பெற்று,  

## பணி
பல்கலைக்கழகத்திற்கு பிறகு மயில்வாகனம் 1932 இல் இயற்பியலில் விரிவுரையாளராக இலங்கை பல்கலைக்கழக கல்லூரியில் சேர்ந்தார். இவர் 1939 இல் இயற்பியல் பேராசிரியரானார் மற்றும் 1948 மற்றும் 1954 க்கு இடையில் இலங்கைப் பல்கலைக்கழகத்தின் அறிவியல் துறையின் துறைத்தலைவராக பணியாற்றினார். 1985 இல் வித்யா ஜோதி விருதைப் பெற்றார். கொழும்பு பல்கலைக்கழகம் தனது வருடாந்த விருதுகளில் ஒன்றிற்கு மயில்வாகனத்தின் பெயரை சூட்டியுள்ளது.  

## இறப்பு
மயில்வாகனம் 25 மார்ச் 1987 அன்று இறந்தார்.
# 2-குளோரோ-மெட்டா-கிரெசால்


**2-குளோரோ-மெட்டா-கிரெசால்** (*2-Chloro-m-cresol*) என்ற கரிமச் சேர்மம் C<sub>7</sub>H<sub>7</sub>ClO என்ற மூலக்கூற்று வாய்ப்பாட்டால் விவரிக்கப்படுகிறது. குளோரினேற்றம் பெற்ற கிரெசால் சேர்மமான இதை தயாரிப்பது மிகுந்த சிரமமாகும். ஏனெனில் மெட்டா-கிரெசாலை குளோரினேற்றம் செய்தால் 4-குளோரோ-3-மெத்தில் பீனால் என்ற பாரா வகை விளைபொருளே உருவாகிறது. வரலாற்றில் பாரா கிரெசாலை தெரிவுசெய்யப்பட்ட நைட்ரோயேற்றம் செய்து தொடர்ந்து அதை ஈரசோனியம் சேர்மமாக மாற்றி குளோரினை இரண்டாம் நிலையில் இருத்துவதற்காக சேண்டுமேயர் வினைக்கு உட்படுத்தியே 2-குளோரோ-மெட்டா-கிரெசால் தயாரிக்கப்பட்டுள்ளது.
# தேக்கூர் சுப்பிரமணியம்


**தேக்கூர் சுப்பிரமணியம்** (*Tekur Subramanyam* ) ஓர் இந்திய சுதந்திரப் போராட்ட வீரரும், இந்தியாவின் பெல்லாரியைச் சேர்ந்த அரசியல்வாதியும் ஆவார். சுதந்திர இயக்கத்தில் இவர் ஈடுபட்டதற்காக, பல முறை பிரித்தானிய நிர்வாகத்தால் சிறையில் அடைக்கப்பட்டார். பல முறை பெல்லாரியின் அல்லிபுரம் சிறையில் இருந்துள்ளார். இவர், சுதந்திரத்துக்குப் பிந்தைய பெல்லாரி மக்களவைத் தொகுதியின் முதல் நாடாளுமன்ற உறுப்பினராக 1952 முதல் தொடர்ச்சியாக மூன்று முறை தேர்ந்தெடுக்கப்பட்டார். மேலும், இந்தியாவின் முதல் பிரதமரான ஜவகர்லால் நேருவின் அரசியல் செயலாளராகவும் இருந்தார்.  

2014ஆம் ஆண்டில் இவரது வாழ்க்கை குறித்த புத்தகம் வெளியிடப்பட்டது. அதில் இதுவரை வெளிவராத கட்டுரைகளும், படங்களும் சுப்ரமணியத்துடன் தொடர்புடைய கடிதங்களும் இடம்பெற்றுள்ளன.  

## சுயசரிதை
தேக்கூர் சுப்பிரமணியம் 1900 ஆம் ஆண்டு ஆகத்து 9ஆம் தேதி அப்போதைய சென்னை மாகாணத்தின் (தற்போது ஆந்திரப் பிரதேசம்) அனந்தபூர் மாவட்டத்திலுள்ள உரவகொண்டாவில் பிறந்தார்.  

சுதந்திரத்திற்கு முன்பு பிரபலமாக அறியப்பட்ட இவர், பல்லாரி சென்னை மாகாணத்தின் ஒரு பகுதியாக பெல்லாரி இருந்தபோது சென்னை மாகாணத்தில் தலைவராக இருந்தார். இவர் சென்னை காங்கிரஸ் சட்டமன்றக் கட்சியின் செயலாளராகவும், அப்போதைய சென்னை மாகாணத்தின் பிரதமராக இருந்த ராஜாஜியின் (1937-1939) அரசியல் செயலாளராகவும் இருந்தார். சுதந்திரத்திற்குப் பிறகு, 1953இல் பல்லாரி பழைய மைசூர் மாநிலத்துடன் (தற்போது கர்நாடகா) இணைந்தபோது இவர் கர்நாடகாவில் ஒரு முக்கிய அரசியல் தலைவராக ஆனார். ஒரு தலைவராக இவர் காந்தி, நேரு, ராஜாஜி மற்றும் பிற தேசிய தலைவர்களுடன் நேரடி தொடர்பு கொண்டிருந்தார்.  

இவர் சுதந்திரப் போராட்டத்தில் பெரிய அளவில் பங்கேற்று நான்கு முறை சிறைவாசம் அனுபவித்து பல்லாரியில் உள்ள அல்லிபுரம் சிறை, மத்திய சிறை; வேலூர், மத்திய சிறை: தஞ்சாவூர் உட்பட பல்வேறு சிறைகளில் அடைக்கப்பட்டார்.  
எழுதிய கடிதம் ]]  

## இறப்பு
தேக்கூர் சுப்பிரமணியம் 24-12-1974 அன்று தனது 74வது வயதில் சிறு நோய்க்கு பின் பெங்களூரில் காலமானார்.
# நிக்கோல் ஆறுமுகம்

**நிக்கோல் ஆறுமுகம்** (*Nicole Arumugam*) என்பவர் ஒரு பிரித்தானிய நடிகை. இவர் பாதி ஐரிஷ், பாதி மலேசியன் ஆவார்.  

இவர் பிரித்தானிய தொலைக்காட்சிகளில் தோன்றியதற்காக மிகவும் பிரபலமானவர். குறிப்பாக பிபிசி நாடகத் தொடரான *ஈஸ்ட்எண்டர்ஸ்*, அதில் இவர் 1992 முதல் 1994 வரை மைக்கேல் ஃபோலரின் கல்லூரித் தோழி மற்றும் பிளாட்மேட் ஷெல்லி லூயிசாக நடித்தார்.  

மற்ற தொலைக்காட்சி நிகழ்ச்சிகளான *ஈஸ் இட் லீகல்?* (1995–1996); *ஹார்பர் லைட்ஸ்* (2000); *டாக்டர்ஸ்*, அதில் இவர் 2001 முதல் 2002 வரை டாக்டர் காளி ஹமண்டாவாக நடித்தார். மேலும் *மர்டர் இன் மைண்ட்* (2003). பிபிசியின் *லுக் அண்ட் ரீட்* (1998) க்கான பல நிகழ்ச்சிகளிலும் இவர் பங்களித்துள்ளார், இது 7-9 வயதுடையவர்களை இலக்காகக் கொண்ட நீண்டகால குழந்தைகளுக்கான கல்வி நிகழ்ச்சியாகும்.
# வந்திகா அகர்வால்



**வந்திகா அகர்வால்** (*Vantika Agrawal*) இந்தியாவைச் சேர்ந்த ஒரு சதுரங்க வீராங்கனையாவார். புதுதில்லியைச் சேர்ந்த இவர் 2002 ஆம் ஆண்டு செப்டம்பர் மாதம் 28 ஆம் தேதியன்று பிறந்தார். 2021 ஆம் ஆண்டு வந்திகா பன்னாட்டு பெண்கள் பேராதன் பட்டத்தைப் பெற்றார்.  
## வாழ்க்கை வரலாறு
2016 ஆம் ஆண்டு நடைபெற்ற உலக இளையோர் சதுரங்க வெற்றியாளர் பட்டப் போட்டியின் 14 வயதுக்குட்பட்ட பெண்கள் பிரிவில் வந்திகா அகர்வால் வெண்கலப் பதக்கம் வென்றார். 2019 ஆம் ஆண்டு காரைக்குடியில் நடைபெற்ற தேசிய அளவிலான சதுரங்க போட்டியில் இரண்டாமிடம் பெற்றார்.  
2020 ஆம் ஆண்டு நடைபெற்ற இணையவழி சதுரங்க வெற்றியாளர் பட்டப் போட்டியில் இந்திய தேசிய அணியுடன் சேர்ந்து விளையாடிய இவர் 2020 ஆம் ஆண்டிற்கான நிகழ்நிலை சதுரங்க ஒலிம்பிக் போட்டியை வென்றார்.  

2021 ஆம் ஆண்டிலும் வந்திகா அகர்வால் இந்திய இளையோர் பெண்கள் நிகழ்நிலை சதுரங்க வெற்றியாளர் பட்டப் போட்டியில் பங்கேற்று விளையாடி வெள்ளிப் பதக்கம் வென்றார். இந்திய இளையோர் முதியோர் பெண்கள் சதுரங்கப் போட்டியில் தங்கப் பதக்கம் வென்றார். இதே ஆண்டில் வந்திகா, பிடே பினான்சு வணிகப் பள்ளிகள் சூப்பர் கோப்பையையும் வென்றார்.  
வடக்கு ஐரோப்பா நாடான லாத்வியாவில் 2021 ஆம் ஆண்டு நவம்பர் மாதத்தில் நடைபெற்ற பிடே அமைப்பின் பெண்கள் கிராண்டு சுவிசு போட்டியில் வந்திகா 14 ஆவது இடத்தைப் பிடித்தார்.  
2021 ஆம் ஆண்டில் வந்திகா அகர்வால் இந்தியாவின் 21 ஆவது பெண் கிராண்டுமாசுட்டர் பட்டம் வென்றார்.
# இராணியின் படிக்கிணறு, இராஜஸ்தான்

, இராஜஸ்தான், இந்தியா]]  
**இராணியின் படிக்கிணறு** (**Raniji ki Baori**, also "Queen's stepwell") இந்தியாவின் இராஜஸ்தான் மாநிலத்தின் பூந்தி மாவட்டத்தின் நிர்வாகத் தலைமையிடமான பூந்தி நகரத்தில் உள்ளது. பூந்தி இராச்சியத்தின் சோலாங்கி வம்சத்தின் மறைந்த மன்னர் அனிருத் சிங்கின் இளைய இராணி நாதவதி மற்றும் அவரது மகன் இராஜா புத்தி சிங்கால் 1699-ஆம் ஆண்டில் இந்த படிக்கிணறு நிறுவப்பட்டது. இப்படிக்கிணறு 46 மீட்டர் ஆழம் கொண்ட இப்படிக்கிணறு, பல மாடிகளுடனும், அழகிய சிற்ப வேலைப்பாடுகள் கொண்ட தூண்களாலும் வடிவமைக்கப்பட்டது.
# எஸ். மணிக்குமார்



**எஸ். மணிக்குமார்** (*S. Manikumar*) என்பவர் இந்திய நீதிபதி ஆவார். இவர் ஏப்ரல் 24, 1961ஆம் ஆண்டு பிறந்தார். இவர் கேரள உயர் நீதிமன்றத்தின் தலைமை நீதிபதியாக இருந்து ஒய்வு பெற்றவர். சென்னை உயர் நீதிமன்றத்தில் நீதியரசராக இருந்த கே. துரைசாமி டக்டர் நித்யகல்யாணி ஆகியோர் மணிக்குமாரின் பெற்றோராவர். மணிக்குமார் சென்னை இராமகிருஷ்ணா மிஷன் விவேகானந்தா கல்லூரி மற்றும் சென்னைச் சட்டக் கல்லூரியில் கல்வி பயின்றுள்ளார்.
# அரவிந்த் குமார்



**அரவிந்த் குமார்** (*Aravind Kumar*; பிறப்பு 14 சூலை 1962) என்பவர் இந்திய நீதிபதி ஆவார். இவர் தற்போது, இந்திய உச்ச நீதிமன்ற நீதிபதியாக உள்ளார். இவர் குஜராத் உயர் நீதிமன்றத்தின் தலைமை நீதிபதியாக 2021 அக்டோபர் முதல் 2023 பெப்ரவரி வரை பணியாற்றியுள்ளார். இவர் கர்நாடக உயர்நீதிமன்ற நீதிபதியாக 2009 ஜீன் முதல் 2021 அக்டோபர் வரை பணியாற்றியுள்ளார். இதற்கு முன்னர் பணியாற்றி உள்ளார்.
# மிர்சாபூர் கல்வெட்டு


**மிர்சாப்பூர் கல்வெட்டு** (**Mirzapur stele inscription**, also called the **Mirjāpur stele inscription**), மதுராவை தலைநகராகக் கொண்டு வட இந்தியாவை ஆண்ட மேற்கு சத்திரபதி மன்னர் சோடசா ஆட்சிக் காலத்தில் மூலவாசு என்பவரும், அவரது மனைவி கௌசிகி சேர்ந்து, மதுராவிற்கு அருகில் மிர்சாபூரில் எழுப்பிய குளத்தைக் குறித்து இக்கல்வெட்டு எடுத்துரைக்கிறது. இக்கல்வெட்டு சமசுகிருத மொழியில் பிராமி எழுத்தில் அமைந்துள்ளது. இக்கல்வெட்டின் காலம் கிபி 15-ஆம் ஆண்டாகும்.  
## கல்வெட்டின் சுருக்கம்
மிர்சாபூர் கல்வெட்டு, மதுரா அருகில் ஒரு குளம் வெட்டியதை குறிக்கிறது. இக்கல்வெட்டு சமசுகிருத மொழியில் பிராமி எழுத்தில் கீழ்கண்டவாறு ஐந்து வரிகள் கொண்டது.  

## இதனையும் காண்க
- பண்டைய இந்தியக் கல்வெட்டுக்கள்
# அரி ராம் கோயில்


**அரி ராம் கோயில்** (*Hari Ram Temple*) பிலிப்பைன்சு நாட்டின் மணிலாவில் உள்ள பாக்கோவில் அமைந்துள்ள ஓர் இந்துக் கோயிலாகும். தேசிய தலைநகர் பிராந்தியத்தில் அமைந்துள்ள மூன்று இந்துக் கோயில்களில் இதுவும் ஒன்றாகும். அரி ராம் கோயிலை பிலிப்பைன்சு நாட்டின் இந்திய சமூகத்தினர் அதிகம் பார்வையிடுகின்றனர்.  

## பின்னணி
மணிலாவில் சிறிய அளவில் இந்திய சமூகம் உள்ளது. அவர்களில் பலர் இந்துக்கள் ஆவர். பெரும்பாலும் இவர்கள் பாகோ பிராந்தியத்தில் வாழ்கின்றனர். இப்பகுதியில் இதைத்தவிர சிவன் கோவில் மற்றும் பாபா பாலக்நாத் கோவில் என்ற மேலும் இரண்டு கோயில்கள் உள்ளன. இக்கோவில் கட்டப்பட்டு இசுகான் நிறுவனத்தால் நிர்வகிக்கப்படுகிறது.
# தெப்ராவ்


**தெப்ராவ்**, (மலாய்: *Tebrau*; ஆங்கிலம்: *Tebrau*; சீனம்: 地布劳); என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில் அமைந்து உள்ள ஒரு முக்கிம்; நகரம். ஜொகூர் பாரு மாவட்டத்தில் மூன்றாவது பெரிய முக்கிம் ஆகும்.  

ஜொகூர் வரலாற்றில் தெப்ராவ் எனும் பெயர் நீண்ட காலமாகப் பயன்படுத்தப்பட்டு வருகிறது. இப்போது ஜொகூர் நீரிணை என்று அழைக்கப் படுவது முன்னர் காலத்தில் தெப்ராவ் நீரிணை என்று அழைக்கப்பட்டது.  
## குடியிருப்பு பகுதிகள்

- பண்டார் டத்தோ ஓன் *(Bandar Dato' Onn)*
- அடா அடுக்குமாடி குடியிருப்பு *(Adda Heights)*
- தாமான் டெலிமா *(Taman Delima)*
- தாமான் டாயா *(Taman Daya)*
- தாமான் செத்தியா இண்டா *(Taman Setia Indah)*
- தாமான் மவுண்ட் ஆஸ்டின் *(Taman Mount Austin)*
- தாமான் டேசா தெப்ராவ் *(Taman Desa Tebrau)*
- தாமான் டேசா ஜெயா *(Taman Desa Jaya)*
- தாமான் டேசா செமர்லாங் *(Taman Desa Cemerlang)*
- தாமான் ஏசான் ஜெயா *(Taman Ehsan Jaya)*
- தாமான் இஸ்திமேவா *(Taman Istimewa)*
- தாமான் புக்கிட் முத்தியாரா *(Taman Bukit Mutiara)*
- தாமான் டேசா முத்தியாரா *(Taman Desa Mutiara)*
- தாமான் ஸ்ரீ ஆஸ்டின் *(Taman Seri Austin)*
- தாமான் எக்கோ புளோரா *(Taman Ekoflora)*

## கிராமப் புறங்கள்
- கம்போங் கங்கார் தெப்ராவ் *(Kampung Kangkar Tebrau)*
- கம்போங் பாண்டான் *(Kampung Pandan)*
- உலு திராம் *(Ulu Tiram)*
- கெம்பாஸ் பாரு *(Kempas Baru)*
- தம்போய் *(Tampoi)*

## தெப்ராவ் தோட்டத் தமிழ்ப்பள்ளி

ஜொகூர் பாரு மாவட்டம் *(Johor Baru District)* தெப்ராவ் பகுதியில் ஒரு தமிழ்ப்பள்ளி உள்ளது. அதில் 386 மாணவர்கள் பயில்கிறார்கள். 30 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 சனவரி மாதம் வெளியிட்ட புள்ளிவிவரங்கள்.  

| தாமான் அடா
Taman Adda Heights | SJK(T) Ladang Tebrau | **தெப்ராவ் தோட்டத் தமிழ்ப்பள்ளி** | ஜொகூர் பாரு | 386 | 30 | } |
| --- | --- | --- | --- | --- | --- | --- |
# இராஜேசு பிண்டால்


**இராஜேசு பிண்டால்** (*Rajesh Bindal*)(பிறப்பு 16 ஏப்ரல் 1961) என்பவர் இந்திய நீதிபதி ஆவார். இவர் தற்போது அலகாபாத் உயர் நீதிமன்றத்தின் தலைமை நீதிபதியாக உள்ளார். இவர் முன்னர் செயல் தலைமை நீதிபதியாகக் கல்கத்தா உயர்நீதிமன்றத்தில் பணியாற்றினார். டி. பி. இராதாகிருஷ்ணன் ஓய்வு பெற்ற பிறகு, தற்காலிக தலைமை நீதிபதியாக பணியாற்ற இந்தியக் குடியரசுத் தலைவரால் நியமிக்கப்பட்டார். "நியாயமான மற்றும் பாரபட்சமற்ற நீதி வழங்குவதில் குறுக்கீடு" என்ற அடிப்படையில் இவரை நீக்குமாறு மேற்கு வங்கத்தின் வழக்கறிஞர் குழு, இந்தியத் தலைமை நீதிபதியிடம் முறையீடு செய்துள்ளது.  

## நீதிபதியாக
ராஜேஷ் பிண்டால் பஞ்சாப் மற்றும் அரியானா உயர் நீதிமன்றம் நீதிபதியாக 2006-ல் நியமிக்கப்பட்டார். இவர் நீதிமன்றத்தின் கணினிக் குழு மற்றும் நிலுவைத் தொகைக் குழுவின் தலைவரானார். 2018ஆம் ஆண்டு அக்டோபர் 26 அன்று, *கொலிஜியம்* இவரைச் சென்னை உயர் நீதிமன்றத்திற்கு பணியிடமாற்றத்திற்குப் பரிந்துரைத்தது. இவர் தனது இடமாற்றத்தை மறுபரிசீலனை செய்யுமாறு கோரினார். சென்னைக்குப் பதிலாக வட இந்தியாவில் உள்ள உயர் நீதிமன்றத்திற்கு மாற்றுமாறு கோரினார். *கொலீஜியம்* இடமாற்றத்தினை மறுபரிசீலனை செய்ய இயலாது என நிராகரித்து, இடமாற்றத்திற்கான கோரிக்கையை ஏற்றுக்கொண்டது. நவம்பர் 11 அன்று, லடாக் மற்றும் ஜம்மு காஷ்மீர் ஒன்றிய பிரதேசங்களுக்கான உயர் நீதிமன்றமான ஜம்மு காஷ்மீர் உயர் நீதிமன்றத்திற்கு மாற்றியது.  

2020 திசம்பர் 9 அன்று , கீதா மிட்டல் ஓய்வு பெற்றதைத் தொடர்ந்து ஜம்மு காஷ்மீர் உயர் நீதிமன்றத்தின் செயல் தலைமை நீதிபதியாகப் பணியாற்ற பிண்டல் இந்தியக் குடியரசுத் தலைவரால் நியமிக்கப்பட்டார். ஜனவரி 5, 2021 அன்று, ஜம்மு மற்றும் காஷ்மீர் உயர் நீதிமன்றத்தின் தலைமை நீதிபதியாக பங்கஜ் மிதால் பொறுப்பேற்ற பிறகு, எஸ். ஏ. பாப்டேயின் பரிந்துரையின் மூலம் இவர் கல்கத்தா உயர் நீதிமன்றத்திற்கு மாற்றப்பட்டார். டி. பி. இராதாகிருஷ்ணன் ஓய்வு பெற்றதைத் தொடர்ந்து, இவர் ஏப்ரல் 29 அன்று கல்கத்தா உயர் நீதிமன்றத்தின் தற்காலிக தலைமை நீதிபதியாக பணியாற்ற இந்தியக் குடியரசுத் தலைவரால் நியமிக்கப்பட்டார். பின்னர் ஜூன் 27 அன்று, மேற்கு வங்கத்தின் வழக்கறிஞர் குழுமம், "நியாயமான மற்றும் பாரபட்சமற்ற நீதி வழங்கலில் குறுக்கீடு" என்ற அடிப்படையில், பிண்டாலை தற்காலிக தலைமை நீதிபதியைப் பதவி நீக்கம் செய்யுமாறு தலைமை நீதிபதி என். வி. இரமணாவிடம் முறையிட்டது.
# அனுபமா புச்சிமந்தா

**அனுபமா புச்சிமந்தா (Anupama Puchimanda)** இந்தியாவைச் சேர்ந்த ஒரு தடகள வீரர் ஆவார். 1980 ஆம் ஆண்டு சூலை மாதம் 8 ஆம் தேதியன்று அனுபமா பிறந்தார். தேசிய அளவில் வளைகோல் பந்தாட்ட விளையாட்டில் இவர் போட்டியிட்டார். பன்னாட்டு அளவில் நடுவராகவும் பணியாற்றினார். 2006 ஆம் ஆண்டு , பொதுநலவாய விளையாட்டுப் போட்டிகளில் நடுவராகப் பொறுப்பேற்ற முதல் இந்தியப் பெண்மணி என்ற சிறப்பும் இவருக்கு உண்டு. ஆசிய விளையாட்டுகள், மத்திய அமெரிக்க மற்றும் கரீபியன் விளையாட்டுகள், பன்னாட்டு வளைகோல் பந்தாட்டக் கூட்டமைப்பின் இளையோர் உலகக் கோப்பை மற்றும் கிழக்கு ஆசிய விளையாட்டுகள் உட்பட 90 எண்ணிக்கைக்கும் மேற்பட்ட பன்னாட்டு வளைகோல் பந்தாட்டப் போட்டிகளுக்கு நடுவராக இருந்தார், அத்துடன் இவரது வாழ்க்கையில் 100 எண்ணிக்கைக்கும் மேற்பட்ட இந்திய வளைகோல் பந்தாட்டப் போட்டிகளும் அடங்கும்.  

## வாழ்க்கை
அனுபமா புச்சிமந்தா இந்திய மாநிலமான கர்நாடகாவின் விராச்பேட்டையில் பிறந்து சட்டத்தில் பட்டம் பெற்றார். 2021 ஆம் ஆண்டு ஏப்ரல் மாதத்தில் அனுபமா புச்சிமந்தா தனது 41 வயதில் கோவிட்டு -19 நோயால் பாதிக்கப்பட்டு இறந்தார். இவர் மிதுன் மந்தனாவை மணந்தார்.  

## தொழில்
அனுபமா புச்சிமந்தா தனது வளைகோல் பந்தாட்ட வாழ்க்கையை 1995 ஆம் ஆண்டு தொடங்கினார். சிறார்- தேசிய வெற்றியாளர் போட்டியில் போட்டியிட்டு கர்நாடக மாநிலத்தை பிரதிநிதித்துவப்படுத்தினார். பின்னர் இதே வெற்றியாளர் போட்டியில் மூத்த அணியையும் பிரதிநிதித்துவப்படுத்தினார், மங்களூர் பல்கலைக்கழகத்தின் வளைகோல் பந்தாட்ட அணிக்காக விளையாடினார். மேலும் 2004 ஆம் ஆண்டு கர்நாடக மாநிலத்தின் வளைகோல் பந்தாட்ட நடுவராக மாறினார். அனுபமா போட்டிகளில் பங்கேற்கும் போது நடுக்களத்திலும் வலது பக்கத்திலும் விளையாடினார். பிடிஓ சிறுவர் உலகக் கோப்பை (பெண்கள்) (2005, சாண்டியாகோ ), ஈரோ வளைகோல் பந்தாட்ட உலக பூர்வாங்கச் சுற்று-2 (பெண்கள்) (2013, தில்லி) மற்றும் 2013 மகளிர் ஆசியக் கோப்பை (கோலாலம்பூர்) ஆகிய போட்டிகளிலும் நடுவராக பணியாற்றினார். 2012 ஆம் ஆண்டு பெண்கள் நான்கு நாடுகளின் வளைகோல் பந்தாட்ட போட்டியில் நடுவராக இருந்தார் . அனுபமா தனது வாழ்க்கையில் 90 எண்ணிக்கைக்கும் மேற்பட்ட பன்னாட்டு வளைகோல் பந்தாட்ட போட்டிகளிலும், அதே போல் இந்தியாவில் தேசிய மற்றும் மாநில போட்டிகளிலும் சமமான அளவிலும் நடுவராக இருந்தார்.
# மஞ்சநாயக்கனஅள்ளி


**மஞ்சநாயக்கனஅள்ளி** (*Manjanaickanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643644. இது மஞ்சநாயக்கனஅள்ளி ஊராட்சி உட்பட்டது.  

இவ்வூரில் 4500 ஆண்டுகளுக்கு முந்தைய கற்கோடாரிகள், இருமுனைக் கருவிகள் மற்றும் தேய்ப்பான்கள் போன்ற புதிய கற்காலக் கருவிகள் கண்டெடுக்கப்பட்டன.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பென்னாகரத்தில் இருந்து 8 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 893. மொத்த மக்கள் தொகை 3,767. இதில் 1,991 ஆண்களும் 1,776 பெண்களும் அடங்குவர்.  

## மேற்கோள்
# இரவி இரஞ்சன்


**இரவி இரஞ்சன்** (*Ravi Ranjan*)(பிறப்பு 20 டிசம்பர் 1960) என்பவர் இந்திய நீதிபதி ஆவார். இவர் தற்போது, ஜார்கண்ட் உயர் நீதிமன்றத்தின் தலைமை நீதிபதியாக உள்ளார். பஞ்சாப் மற்றும் அரியானா உயர்நீதிமன்றம் மற்றும் பாட்னா உயர்நீதிமன்றத்தின் நீதிபதியாகவும் இவர் பணியாற்றி உள்ளார்.  

## கல்வி
இரவி இரஞ்சன் 1960-ல் பாட்னாவில் பிறந்தார். இவர் புவியியல் பாடத்தில் முது நிலை அறிவியல் பட்டத்தினை பாட்னா பல்கலைக்கழகத்தில் பெற்ற பின்னர் 1989-ல் எல். எல். பி. சட்டப் படிப்பினை பாட்னா சட்டக் கல்லூரியில் படித்தார். பாட்னா பல்கலைக்கழகத்தில் புவியியலில் முனைவர் பட்டம் பெற்றார். பின்னர் பீகார் பொறியியல் கல்லூரியின் குடிசார் பொறியியல் பிரிவில் பகுதி நேர விரிவுரையாளராகச் சேர்ந்தார். இளங்கலைச் சட்டம் படிப்பினை முடித்தவுடன், இரஞ்சன் சட்டப் பயிற்சிக்காக பாட்னா உயர் நீதிமன்றத்தில் சேர்ந்தார்.  

## சட்டப் பணி
இரஞ்சன் 26 ஜூன் 2004 அன்று மூத்த நிலை வழக்கறிஞராக இந்திய ஒன்றியத்தினால் நியமிக்கப்பட்டார். 14 ஜூலை 2008 அன்று பாட்னா உயர்நீதிமன்றத்தின் கூடுதல் நீதிபதியாக இரஞ்சன் பதவி உயர்வு பெற்றார். ஜனவரி 16, 2010 அன்று நிரந்தர நீதிபதியானார். இவர் நவம்பர் 17, 2019 அன்று ஜார்கண்ட் உயர் நீதிமன்றத்தின் தலைமை நீதிபதியாக நியமிக்கப்பட்டார்.
# மஞ்சார அள்ளி


**மஞ்சாரஅள்ளி** (*Manjarahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643661. இது மஞ்சாரஹள்ளி ஊராட்சிக்கு உட்பட்ட கிராமம்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், பென்னாகரத்தில் இருந்து 22 கிலோமீட்டர் தொலைவிலும், சென்னையில் இருந்து 336 கிலோமீட்டர் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1758, மொத்த மக்கள் தொகைகள் 6997, இதில் 3739 ஆண்களும் 3258 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 50.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# தட்சனின் வேள்வி


தட்சனின் வேள்வி (*Daksha yajna*) என்பது இந்து வரலாற்றில் ஒரு முக்கியமான நிகழ்வாகும்.  

இதில் அவனது மகள் சதி தன்னைத்தானே எரித்துக் கொண்டாள். சதியின் கணவரான சிவபெருமானின் கோபத்தினால் யாகம் அழிந்தது.  
இந்த கதை **தட்ச-யக்ஞ-நாசம்** ("தட்சனின் வேளிவியை அழித்தல்) என்றும் அழைக்கப்படுகிறது. இந்த கதை இந்து தெய்வீக அன்னையின் கோவில்களான சக்தி பீடங்களை நிறுவுவதற்கான அடிப்படையை உருவாக்குகிறது. இது தாட்சாயிணியின் மறுபிறவியான பார்வதியின் கதையின் முன்னோடியாகவும் உள்ளது. இவர், பின்னர் சிவனை மணந்தார்.  

இந்தக் கதை முக்கியமாக வாயு புராணத்தில் கூறப்பட்டுள்ளது . கந்த புராணத்தின் காசி காண்டம், கூர்ம புராணம், அரிவம்ச புராணம் , பத்ம புராணம் ஆகியவற்றிலும் இது குறிப்பிடப்பட்டுள்ளது . லிங்க புராணம், சிவபுராணம், மச்ச புராணம் ஆகியவையும் இந்த சம்பவத்தை விவரிக்கின்றன.  

## பின்னணி

### தாட்சாயிணி
தட்சன் பிரம்மாவின் மகனான பிரஜாபதியின் மகன்களில் ஒருவனும் அவரது முதன்மையான படைப்புகளில் ஒருவனுமாவான். தட்சன் என்ற பெயருக்கு "திறமையானவன்" என்று பொருள். தட்சன் மனுவின் மகள் பிரசுதியை மணந்தான். சில சமயங்களில் தட்சனின் மற்றொரு மனைவியான அசிக்னியுடன் சமமாக இருந்தாள். இவனது இளைய மகளான சதி ("உமா" என்றும் அழைக்கப்படுகிறார்) தட்சனின் செல்லப் பிள்ளையாவாள். அவன் அவளை எப்போதும் தன்னுடனே சுமந்து செல்வான் . சதி தட்சனின் வழியைப் பின்பற்றியதால் தாட்சாயிணி என்றும் அழைக்கப்பட்டாள்.  

## யாகத்தை அழித்தல்
சதி என்கிற தாட்சாயினி சிவன் மீது கொண்ட காதலால், தவமிருந்து சிவனின் அன்பை பெறுகிறாள். இறைவனான சிவபெருமான் தனக்கு மருமகனாக வந்தால் மேலும் புகழும், அதிகாரமும் என்று நம்பிய தட்சன் திருமணத்திற்கு சம்மதம் தெரிவித்தார். தட்சன் கைலாயம் சென்றபோது, சிவபெருமான் எழுந்து நின்ற வரவேற்காததை நினைத்து வருத்தம் கொண்டார். வருத்தம் சிவன் மீதான கோபமாக மாறியது. அவரை பழிவாங்க பெரும் யாகமொன்றை நடத்தி சிவபெருமானை அழையாமல், மற்ற அனைத்து தேவர்களையும், இறைவன்களையும் தட்சன் அழைத்தார்.  

இதனை அறிந்த சதி தன்னுடைய தந்தையிடம் முறையிட செல்ல சிவபெருமானிடம் அனுமதி கேட்டார். சிவன் அதற்கு அனுமதி தரமறுத்துவிட்டார். இருந்தும் தன் தந்தையின் செயலுக்கு காரணம் அறிந்திட சதி சென்றாள். அங்கு அவமானம் அடைந்து, யாககுண்டத்தில் விழுந்து மாண்டாள்.  

இதனால் சிவபெருமான் ருத்திரன், மகாகாளி, வீரபத்திரன் முதலிய அவதாரங்களை உருவாக்கி தட்சனை அழித்தார்.  

## நினைவு விழாக்கள்

கொட்டியூர், கேரளம் போன்ற பல்வேறு தலங்கள்; பீகாரில் உள்ள சப்ராவின் ஆமி மந்திர்; உத்தர காண்டத்திலுள்ள கன்கால், தட்சேசுவர் மகாதேவர் கோயில், ஆந்திரப் பிரதேசத்தில் உள்ள திரக்சாரமம் ஆகிய இடங்கள் தட்சனினின் யாகம் நடந்த இடமாகவும் சதி தீக்குளித்த இடம் என்றும் புராணங்கள் கூறுகின்றன.  

கொட்டியூர் வைசாக மகோத்சவம், தட்ச யாகத்தை நினைவுகூரும் வகையில் ஆண்டுதோறும் கொட்டியூர் மலைக்காடு பகுதியில் 27 நாள் யாகம் நடத்தப்படுகிறது. பூசையும் சடங்குகளும் சங்கராச்சாரியாரால் வகைப்படுத்தப்பட்டன.
# காளிகாம்பாள் கோவில்



**காளிகாம்பாள் கோவில்** (**Kālikāmbal Temple**) இந்தியாவின் தமிழ்நாட்டின் தலைநகரமான சென்னையில் உள்ள பழைய ஜார்ஜ் டவுனில், பாரிமுனை பகுதியில் உள்ள தம்புச்செட்டித் தெருவில் அமைந்துள்ளது. இக்காளி கோவில் விஸ்வகர்மா சமூகத்தின் முத்துமாரி ஆச்சாரி தலைமையில் 1640-ஆம் ஆண்டில் நிறுவப்பட்டது.  

## காளிகாம்பாள் வடிவம்
காளி அம்மன் எப்போதும் கையில் தமருகம், சூலம், கட்கம், கபாலம், கேடகம் முதலிய ஆயுதங்கள் கொண்டு கோப ரூபத்துடன் காட்சியளிப்பவள். ஆனால் இக்கோயிலில் குடிகொண்டுள்ள அன்னை காளிகாம்பாள வடிவம் எழில் கொஞ்சும் திருமேனியுடன், ஆணவத்தை அடக்கும் அங்குசம். ஜென்ம பாப வலைதனில் இருந்து மீட்கும் பாசம், சுகபோகத்தினை நல்கும் நீலோத்பல மலர் மற்றும் வரத முத்திரை, சோமன், சூரியன், அக்னி என்ற மூன்று கண்கள், நவரத்ன மணிமகுடம், வலது காலைத் தொங்க விட்டுக் கொண்டு அமர்ந்த கோலத்துடன் காணப்படுகிறாள்.  

## வரலாறு
காளி அம்மனுக்கு அர்பணிக்கப்பட்ட இக்கோயில் முன்னர் சென்னை கடற்கரை பகுதியில் இருந்தது. பொ.ஊ. 1640-ஆம் ஆண்டில் இக்கோயிலை கடற்கரைப் பகுதியிலிருந்து தற்போதைய இடத்திற்கு மாற்றப்பட்டு சீரமைக்கும் பணி துவக்கப்பட்டது. 1678-ஆம் ஆண்டில் காளிகாம்பாள் கோயில் சீரமைப்பு முடிந்தது.  

இக்கோயிலுக்கு 1980-ஆம் ஆண்டில் 10 மீட்டர் உயரம் கொண்ட புதிய இராஜகோபுரம் நிறுவப்பட்டது.  
- முதலில் ஜார்ஜ் டவுன் பகுதியில் தங்கியிருந்த பாரதியார் இக்கோவில் அம்மன் காளிகாம்பாளை தர்சனம் செய்த பிறகு பாடிய ‘‘யாதுமாகி நின்றாய் காளி’’ என்ற பாடலில் வருவது காளிகாம்பாள்தான்.
# மால்டா அருங்காட்சியகம்



**மால்டா அருங்காட்சியகம்** (**Malda Museum)** என்பது மேற்கு வங்க மாநிலத்தின் தொல்லியல் இயக்குநரகத்தின் கீழ் உள்ள தொல்பொருள் அருங்காட்சியகம் ஆகும். இந்த அருங்காட்சியகம் 1937 ஆம் ஆண்டில் நிறுவப்பட்டது மற்றும் இந்தியாவின் மேற்கு வங்காளத்தின் மால்டா மாவட்டத்தில் உள்ள இங்கிலீசு பசாரின் சுபாங்கர் பந்த் சாலையில் அமைந்துள்ளது.  

இந்த அருங்காட்சியகம் ஆரம்பத்தில் மாவட்டத்தில் காணப்படும் வரலாற்று தொல்பொருட்களின் தொகுப்பாக மால்டா மாவட்ட நூலகத்தின் வளாகத்தில் அமைக்கப்பட்டது. பின்னர் இதன் அருகில் உள்ள ஒரு புதிய கட்டிடத்திற்கு மாற்றப்பட்டது. மாநில தொல்லியல் இயக்குநரகத்தின் கீழ் அதன் சொந்த உரிமையில் ஓர் அருங்காட்சியகத்தின் தகுதிநிலை வழங்கப்பட்டது.  

மால்டா ஆங்கிலேயர்களின் காலனித்துவ ஆட்சியின் போது தோன்றிய போதிலும், 7 ஆம் நூற்றாண்டிலிருந்து 16 ஆம் நூற்றாண்டின் பிற்பகுதி வரை இப்பகுதி வங்காளத்தின் அதிகார மையமாக இருந்தது. அருகிலுள்ள கௌர் மற்றும் பாண்டுவா நகரங்கள் முழு வங்காளப் பகுதியின் தலைநகரங்களாக செயல்பட்டன. அருங்காட்சியகம், சமீபத்தில் புதுப்பிக்கப்பட்டு இப்பகுதியின் தொல்பொருள், மானுடவியல் மற்றும் வரலாற்று பாரம்பரியம் போன்றவை காட்சிப்படுத்தப்படுகின்றது. அருங்காட்சியகத்தில் 1500 ஆண்டுகளுக்கும் மேலான வரலாறு மற்றும் பாரம்பரியத்தை பிரதிநிதித்துவப்படுத்தும் சிற்பங்கள், சிலைகள், கையால் எழுதப்பட்டுள்ள கல்வெட்டுகள் , பண்டைய இந்தியக் கல்வெட்டுகள் மற்றும் பிற கலைப்பொருட்களின் சிறந்த மாதிரிகள் உள்ளன.
# வியட்நாம் பெண்கள் நினைவகம்



**வியட்நாம் பெண்கள் நினைவகம்** (*Vietnam Women's Memorial*) என்பது வியட்நாம் போரில் பணியாற்றிய அமெரிக்காவின் செவிலியர்கள் மற்றும் பெண்களுக்காக அர்ப்பணிக்கப்பட்ட ஒரு நினைவுச்சின்னமாகும். ஒரு காயமுற்ற சிப்பாயுடன் மூன்று சீருடை அணிந்த பெண்கள் இருப்பதைச் சித்தரிக்கிறது இது வியட்நாம் படைவீரர் நினைவகத்தின் ஒரு பகுதியாகும். வாசிங்டன் டி.சி இல் உள்ள தேசிய மாலில் அந்நினைவகத்திற்குத் தெற்கிலும் பிரதிபலிப்பு குளத்தின் வடக்கிலும் அமைந்துள்ளது. இந்த நினைவுச்சின்னம் கிளென்னா குடாக்ரே என்பவரால் வடிவமைக்கப்பட்டது மற்றும் 1993 ஆம் ஆண்டு நவம்பர் மாதம் 11 ஆம் தேதியன்று வியட்நாம் படைவீரர் நினைவுச்சின்னத்தின் ஒரு பகுதியாக அர்ப்பணிக்கப்பட்டது  

இந்த நினைவுச்சின்னம் துல்லியமற்றது என்று விவரிக்கப்பட்டுள்ளது, ஏனெனில் இது போன்ற முதன்மை பராமரிப்பு அமெரிக்க இராணுவ மருத்துவர்கள் மற்றும் அமெரிக்க கடற்படை வீரர்களால் மட்டுமே வழங்கப்படுகிறது. இராணுவ மருத்துவமனைகளில் பிரத்தியேகமாகப் பணிபுரியும் செவிலியர்கள் மட்டுமே இத்தகைய மருத்துவ சேவையை வழங்குகிறார்கள்.
# மயிலாப்பூர் ஆதிகேசவப் பெருமாள் கோவில்



**ஆதிகேசவப் பெருமாள் கோவில்** (**Adikesava Perumal temple, Mylapore**) என்பது தமிழ்நாடு மாநிலத்தின் சென்னை மாவட்டம், மயிலாப்பூர் பகுதியில் அமைந்துள்ள, ஆதிகேசவப் பெருமாளுக்கு அர்ப்பணிக்கப்பட்ட ஒரு வைணவக் கோயில் ஆகும். இக்கோயிலின் மூலவர் ஆதிகேசவப் பெருமாள்; தாயார் மயூரவல்லி தாயார் ஆவர். இக்கோயில் பகுதியில் பேயாழ்வார் அவதரித்ததாகக் கருதப்படுகிறது. முன்னர் இக்கோயிலின் தீர்த்தமான சித்திரகுளம், மயிலாப்பூர் பகுதி மக்களுக்கு குடிநீர் ஆதாரமாக விளங்கியது. இக்கோயில் தெப்பத் திருவிழா ஆண்டுதோறும் தை மாதத்தில் நடைபெறுகிறது.  

## புராண வரலாறு

இக்கோயில் தல புராணத்தின்படி, ஆதிகேசவப் பெருமாள், முனிவர் பிருகுவின் மகளான பார்கவியை மணந்து கொண்டதாகக் கருதப்படுகிறது.  

## சித்திரக் குளம்
ஆதிகேசவப் பெருமாள் கோவிலுக்கு சொந்தமான சித்திரக் குளத்தில் தற்போது மழை நீர் சேகரிப்புத் திட்டம் நடைமுறைப்படுத்தப்பட்டுள்ளது. சித்திரக் குளத்திற்கு வரும் மழைநீர் வடிகால்கள் தூர்ந்து போனதால் சித்திரக் குளத்தில் நீர் இன்றி தெப்பத் திருவிழா நடைபறுவது நின்றது. இருப்பினும் இக்கோயில் தெப்பத் திருவிழா இறுதியாக 2005-ஆம் ஆண்டு மற்றும் 2016-ஆம் ஆண்டில் கொண்டாடப்பட்டது.  

## கோயில்

சென்னை மயிலாப்பூரில் அமைந்த ஆதிகேசவப் பெருமாள் கோவில் 1.5 ஏக்கர் பரப்பளவில் அமைந்துள்ளது. கோயில் இந்துக் கோயில் கட்டிடக்கலையில் செவ்வக வடிவத்தில் கட்டப்பட்டது. இக்கோயில் இரண்டு வளாகங்களைக் கொண்டது. இக்கோயில் நுழைவாயிலின் கோபுரம் 5 நிலைகளுடன் (தளங்களுடன்) கூடியது. கர்ப்பககிரகத்தின் மூலவரான ஆதிகேசவப் பெருமாளின் நின்றநிலை விக்கிரகத் திருமேனி கருங்கல்லால் அமைக்கப்பட்டது. கருடாழ்வார் சந்நதி மூலவரை நோக்கி அமைந்துள்ளது. மயூரவல்லித் தாயாரின் சந்நதி வளாகத்தின் இருபுறங்களில் ஆழ்வார்கள் திருமேனிகள் வரிசையாக உள்ளது. இக்கோயில் இந்து சமய அறநிலையத் துறையின் மேற்பார்வையில் உள்ளது.  

## திருவிழாக்கள்

இக்கோயில் காலையில் 7 மணி முதல் 11 வரையும், மாலையில் 5 மணி முதல் 8 மணி வரையும் திறந்திருக்கும். கோயில் உற்சவர் ஏகாதசி, திருவோணம், பௌர்ணமி, அமாவாசை போன்ற நாட்களில் உற்சவ மூர்த்தி ஆதிகேசவப் பெருமாள், பூதேவி, மயூரவல்லித் தாயார்களுடன் கோயிலைச் சுற்றி பவனி வருவார். வெள்ளிக் கிழமைகளில் மட்டும் மயூரவல்லித் தாயாரும், பூரம் நட்சத்திரத்தன்று ஆண்டாள் தாயாரும், புனர்பூசம் நட்சத்திரத்தன்று இராமரும், குறிப்பிட்ட ஆழ்வாரின் பிறந்தநாட்களில் மட்டும் அந்த ஆழ்வார் மட்டும் பல்லக்கில் பவனி வருவார். பங்குனி மாதத்தில் இக்கோயிலில் பிரம்மோற்சவம் திருவிழா 10 நாட்கள் நடைபெறும். ஆடி மாதத்தில் சித்திரக் குளத்தில் தெப்பத் திருவிழா 5 நாட்கள் நடைபெறும்.
# கு. பாலசிங்கம்


**குமாரசாமி பாலசிங்கம்** (*Coomarasamy Balasingham*, 10 மார்ச் 1917 &#x2013; 15 சூலை 2001) என்பவர் ஒரு முன்னணி இலங்கை தமிழ் அரசு ஊழியர்.  

## ஆரம்ப கால வாழ்க்கை
பாலசிங்கம் 10 மார்ச் 1917 இல் பிறந்தார். இவர் தெல்லிப்பழையைச் சேர்ந்த தமிழ் அறிஞரான வி. குமாரசுவாமி என்பவரின் மகனாவார். பாலசிங்கம் 1964 முதல் 1970 வரை சுகாதார அமைச்சின் நிரந்தர செயலாளராக ஆனார்.
# பாவலி ஆறு


**பவாலி ஆறு** (*Bavali river*) என்பது 84 கி.மீ நீளமுள்ள ஆறு ஆகும். இது தென்னிந்திய மாநிலமான கேரளாவில் வயநாடு வழியாகச் செல்லும் செகுத்தான்தோல்டில் இருந்து பாய்ந்து கண்ணூரின், முனாம்பு கடவு என்ற இடத்தில் வளப்பட்டணம் வளப்பட்டணம் ஆற்றில் கலக்கிறது. புகழ்பெற்ற சிவன் கோயிலான கொட்டியூர் கோயில் பவாலி ஆற்றின் வடகரையில் திருவஞ்சிரை எனப்படும் சிறிய ஆற்றின் நடுவில் அமைந்துள்ளது. இந்த ஆற்றங்கரையில் கொட்டியூர் வைசாக மகோத்சவம் நடைபெறுகிறது. இது வாவு பலிப்புழா (வாவலி ஆறு) என்றும் அழைக்கப்படுகிறது.  

## ஆற்றின் தடம்
பவாலி ஆறு கேரளாவின் வயநாடு மாவட்டத்தில் உள்ள செகுத்தான்தோல்டில் இருந்து தொடங்குகிறது. ஆரம்பத்தில் இந்த ஆறு மேற்குத் தொடர்ச்சி மலைப் பகுதியில் 20 கி.மீ.க்கு மேல் பாய்ந்து அம்பயத்தோட்டை அடைகிறது. பின்னர் கண்ணூர் மாவட்டத்தின் கிழக்கு மலைப் பகுதிகளில் கொட்டியூர் கிராமத்தில் நுழைகிறது. பின்னர் இந்த ஆறு சிறு நகரங்களான சுங்கக்குன்னு, கெளகம், கனிச்சார் , பாலை (கண்ணூர்) (கஞ்சிரப்புழா ஆறு இணையும் இடம்) வழியாக செல்கிறது. பின்னர் ஆரளம் ஆறு பவாலி ஆற்றில் கலக்கும் அய்யப்பன்காவு என்ற இடத்தில் வந்து சேரும். பின்னர் இரிட்டி நகரை நோக்கி பாய்ந்து வேணி ஆறு பவாலி ஆற்றில் கலக்கிறது. பின்னர் பவாலி ஆறு பாடியூர், பெருமண்ணு, இரிக்கூர் பாவண்ணூர் வழியாகச் சென்று இறுதியாக கொய்யம், முனாம்பு கடவு என்ற இடத்தில் வளப்பட்டணம் ஆற்றில் கலக்கிறது.  
## துணை ஆறுகள்

- கஞ்சிரப்புழா ஆறு
- ஆரளம் ஆறு
- வேணி ஆறு

## புகைப்படங்கள்
# அடேல் பாலசிங்கம்


**அடேல் ஆன் வில்பி** (*Adele Ann Wilby*, பிறப்பு 30 சனவரி 1950), திருமணமான பிறகு **அடேல் பாலசிங்கம்**, என்பவர் ஆத்திரேலிய வம்சாவளியில் பிறந்த இலங்கை தமிழீழ விடுதலைப் புலிகளின் பெண்கள் பிரிவின் முன்னாள் தலைவி ஆவார். இவர் தற்போது இங்கிலாந்தின் இலண்டனில் வசிக்கிறார்.  

## வாழ்கைக் குறிப்பு
இவர் ஆத்திரேலியாவின், விக்டோரியாவில் உள்ள வாரகுலில் பிறந்தார். இவர் தொழில்முறை செவிலியர் ஆவார். மெல்போர்னில் இருந்து 50 கி.மீ. தொலைவில் உள்ள கிப்ஸ்லாந்தில் பணிபுரிந்தார். பின்னர், ஐக்கிய இராச்சியத்திற்கு குடிபெயர்ந்தார். அங்கு இவர் 1978 இல் இலங்கையில் பிறந்த பிரித்தானிய குடிமகனான அன்ரன் பாலசிங்கத்தை சந்தித்து திருமணம் செய்து கொண்டார். அன்ரன் பின்னர் இலங்கையில் விடுதலைப் புலிகளின் தலைமை இராசதந்திரியாகவும் அமைதிப் பேச்சுவார்த்தையாளராகவும் இருந்தார். 2006 திசம்பர் 14 ஆம் நாள் மரணமடைந்தார்  

## ஈழத் தமிழர் ஆதரவாளர்
அடேல் பாலசிங்கம் தனது கணவருடன் துவக்கத்தில் இந்திய ஒன்றியம், தமிழ்நாட்டின் சென்னைக்குச் சென்றார். பின்னர் இலங்கை உள்நாட்டுப் போரின் ஆரம்பக் கட்டங்களில் யாழ்ப்பாணம் உள்ள இலங்கையின் வடக்குப் பகுதிக்கு சென்றார். போரினால் மோசமாகப் பாதிக்கப்பட்ட தமிழ்ச் சமூகப் பெண்களின் நலனுக்காகப் பாடுபட்டார்.  

## சமாதான பேச்சுவார்த்தையாளர்
பின்னர் 2002 ஆம் ஆண்டு முதல் இலங்கை அரசாங்கத்தின் பல்வேறு பேச்சுவார்த்தை குழுக்களுடன் நடந்த பல சமாதானப் பேச்சுக்களில் விடுதலைப் புலிகளின் சமாதானப் பேச்சுவார்த்தைக் குழுங்களின் ஒரு பகுதியாக பங்கேற்றார். "விமன் ஃபைட்டர்ஸ் ஆஃப் லிபரேஷன் டைகர்ஸ்" (1993) மற்றும் அரை சுயசரிதையான "தி வில் டு ஃப்ரீடம்" உள்ளிட்ட பல புத்தகங்களின் ஆசிரியர் ஆவார்.
# சீக்ரெட் இன்வேசன் (தொலைக்காட்சித் தொடர்)



**சீக்ரெட் இன்வேசன்** என்பது 2023 ஆம் ஆண்டு வெளியான அமெரிக்க நாட்டு அறிவியல் புனைவு மீநாயகன் தொலைக்காட்சி குறுந்தொடர் ஆகும். இந்த தொடர் சீக்ரெட் இன்வேசன் என்ற மார்வெல் காமிக்சு கதாபாத்திரத்தை அடிப்படையாகக் கொண்டு டிஸ்னி+ என்ற ஓடிடி தளத்திற்காக கயில் பிராட்ஸ்ட்ரீட்டு என்பவர் உருவாக்கியுள்ளார்.  

இந்த தொடரை மார்வெல் திரைப் பிரபஞ்சத்தின் ஒரு பகுதியாக மார்வெல் ஸ்டுடியோஸ் என்ற நிறுவனம் தயாரித்துள்ளது. அத்துடன் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது.  

நடிகர் சாமுவேல் எல். ஜாக்சன் திரைப்படத் தொடரில் இருந்து நிக் ப்யூரியாக தனது கதாபாத்திரத்தில் மீண்டும் நடிக்க, இவருடன் பென் மெண்டல்சோன் என்பவர் மீண்டும் தாலோசு என்ற கதாபாத்திரத்திலும், இவர்களுடன் கோபி ஸ்மல்டேர்ஸ், கில்லியன் சிகாட், சாமுவேல் அடெவுன்மி, டெர்மோட் முல்ரோனி, ரிச்சர்ட் டோர்மர், எமிலியா கிளார்க், ஒலிவியா கோல்மன், டான் செடில், சார்லேன் வுடார்ட், கிறிஸ்டோபர் மெக்டொனால்ட் மற்றும் கேட்டி பின்னரன் ஆகியோர்கள் நடித்துள்ளனர்.  

சீக்ரெட் இன்வேசன் தொடர் ஜூன் 21, 2023 அன்று திரையிடப்பட்டது, ஜூலை 26 வரை ஆறு அத்தியாயங்களுடன் நிறைவுபெற்றது. இது மார்வெல் திரைப் பிரபஞ்சத்தின் ஐந்தாம் கட்டத்தின் முதல் தொடர் ஆகும். இந்தத் தொடர் விமர்சகர்களிடமிருந்து கலவையான விமர்சனங்களைப் பெற்றது, அவர்கள் ஜாக்சன் மற்றும் மெண்டல்சோனின் நடிப்பைப் பாராட்டினர், ஆனால் எழுத்து (குறிப்பாக இறுதிப் போட்டி), வேகக்கட்டுப்பாடு மற்றும் காட்சி விளைவுகள் ஆகியவற்றை விமர்சித்தனர்.
# சரஸ்வதி (சிற்றிதழ்)

**சரஸ்வதி** என்பது 1955 மே மாதம் பொதுவுடமையாளரான வ. விஜயபாஸ்கரனால் துவக்கபட்ட பொதுவுடமை சார்பு இலக்கிய சிற்றிதழ் ஆகும்.  

## தோற்றம்
பொதுவுடமையாளரான விஜயபாஸ்கரன் நடத்தும் பத்திரிக்கையாக உள்ளதால் சரசுவதிக்கு கம்யூனிச பத்திரிகை என்ற முத்திரை விழக்கூடாது; அரசியல் நிறம் தெரியாத கலை இலக்கியப் பத்திரிகையாகத் தெரியும்படியான- 'கலைமகள்' போன்ற ஒரு பெயராக இருக்க வேண்டும் என்று அவர் கருதினார். இந்திய முற்போக்கு எழுத்தாளர்களின் முதல்வரும் முன்னோடியுமான பிரேம்சந்த் நடத்திய 'சரஸ்வதி' யின் பெயரையே அவர் தனது பத்திரிகைக்கும் தேர்ந்தெடுத்தார். மேலும், அது அவருடைய மனைவியின் பெயராகவும் இருந்தது.  

மேலை நாட்டில் வளர்ந்து வரும் புத்தம் புதிய கருத்துக்களைத் திரட்டித் தமிழர்களுக்குத் தருவது, மறைந்து வரும் பாரம்பரிய கலைச் செல்வங்களைத் தேடி எடுத்து வெளியிடுவது, தமிழில் சிறந்த சிறுகதைகள், கவிதைகள் வெளிவருவதற்கு ஆவன செய்வது- இவை 'சரஸ்வதி' ஆசிரியரின் நோக்கங்களாக இருந்தன. 'சரஸ்வதி' இவற்றை நிறைவேற்றவும் செய்தது.  

## ஆக்கங்கள்
அயல்நாட்டுச் சிறுகதைகளின் தமிழாக்கம், சிறந்த உலக புதினங்கள் பலவற்றின் சுருக்கம், சுயமாக எழுதப்பெற்ற சிறுகதைகள், கருத்துச் செறிவுள்ள கட்டுரைகள், மெய்யியல், பண்பாடு, அறிவியல், பொருளாதாரம் சம்பந்தமான பலப்பல கட்டுரைகள், நல்ல கவிதைகள் இப்படி எவ்வளவோ விஷயங்களை 'சரஸ்வதி' அதன் காலத்தில் வழங்கியிருக்கிறது.  

தலைசிறந்த ஒலிப்பதிவாளர்களில் ஒருவரான நிமாய் கோஷ் திரைப்படத் தொழில் பற்றிக் கட்டுரைகள் எழுதினார். சதுரங்கம் குறித்தும், ஒளிப்படக் கலை பற்றியும் விளக்கக் கட்டுரைகள் வெளிவந்துள்ளன. ஜெயகாந்தன் வளர்ச்சிக்கு 'சரஸ்வதி' பெரிதும் உதவியது. சுந்தர ராமசாமி, வல்லிக்கண்ணன், கிருஷ்ணன் நம்பி மற்றும் இலங்கை எழுத்தாளர்களான டொமினிக் ஜீவா, கே. டானியல், காவலூர் ராசதுரை முதலியோரின் சிறந்த கதைகள் பலவற்றை 'சரஸ்வதி' பிரசுரித்தது.  

தகழி சிவசங்கரப் பிள்ளையின் 'தோட்டியுட மகன்' புதினம் சுந்தர ராமசாமியின் தமிழாக்கமாகத் இந்த இதழில் தொடர்ந்து வந்தது. சுந்தர ராமசாமியின் 'புளியமரம்' புதினத்தின் முதல் பாதி வெளிவந்தது. வல்லிக்கண்ணன் எழுதிய ‘அடிவானம்' புதினத்தின் ஒரு பகுதி வெளியிடபட்டது.  

க. நா. சுப்ரமண்யம், சி. சு. செல்லப்பா, வல்லிக்கண்ணன், ரகு நாதன், ஜெயகாந்தன், எஸ். ராமகிருஷ்ணன், ஆர். கே. கண்ணன், சாமி சிதம்பரனார் ஆகியோர் 'சரஸ்வதி'க்காக உற்சாகத்துடன் எழுதினர்.  

ஆர்வமூட்டிய விவாதங்களை சரஸ்வதி அவ்வப்போது வளர்த்தது. புதுமைப்பித்தன் இலக்கியம் பற்றி ஒரு விவாதம் சாகித்திய அகாடமி பரிசு அளிக்கிற போக்கு பற்றிய காரசாரமான கருத்துக்கள், மொழி வெறியர்கள் மற்றும் குறுகிய நோக்குடைய பண்டிதர்கள் போக்கை எதிர்த்து சூடான கட்டுரைகள், 'சென்னைக்கு வந்தேன்’ என்ற தலைப்பில் பல எழுத்தாளர்களது அனுபவங்கள், ‘நானும் என் எழுத்தும்' என்று பலரது எண்ணங்கள், இலக்கியத்தில் ஆபாசம் என்பது குறித்துக் கண்டனங்களும் மறுமொழிகளும்- இவ்வாறு பல விசயங்களை அலசியது. சிறந்த 'ஆண்டு மலர்' களைத் தயாரித்து இலக்கியப் பணி புரிந்துள்ளது. 'புத்தக மதிப்புரை'ப் பகுதி மூலம் வாசகர்களுக்கு பலப்பல புத்தகங்களை அறிமுகப்படுத்தியது.  

‘நமது எழுத்தாளர் வரிசை' என்று எழுத்தாளர்களின் படத்தை அட்டையில் வெளியிட்டு, அவர்களைப் பற்றிய கட்டுரையை உள்ளே பிரசுரித்தது.  

## நிறுத்தம்
'சரஸ்வதி' ஒரு சகாப்தத்தைத் தோற்றுவித்தது என்றாலும், பொருளாதார ரீதியில் தோல்வி மேல் தோல்வியே கண்டது. எவ்வளவு முயன்றும் தாங்கமுடியாத அளவு நட்டம் பெருகியது. அதனால் 1962 ஆம் ஆண்டு நான்காவது இதழுடன் (சூன் மாதம்) சரஸ்வதி நின்று விட்டது.  

## நூல்
'சரஸ்வதி' யின் விரிவான வரலாற்றை விவரிக்கும் விதமாக வல்லிக்கண்ணன் *சரஸ்வதி காலம்* என்ற நூலை எழுதியுள்ளார்.
# தங்கம்(II) சல்பேட்டு


**தங்கம்(II) சல்பேட்டு** (*Gold(II) sulfate*) Au<sub>2</sub>(SO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். முன்னதாக இச்சேர்மம் AuIAuIII(SO<sub>4</sub>)<sub>2</sub> என்ற ஒரு கலப்பு இணைதிறன் சேர்மமாக கருதப்பட்டது. ஆனால் பின்னர் இதில் Au4+2 என்ற ஈரணு நேர்மின் அயனியைக் கொண்டுள்ளதாக அறியப்பட்டது. இதுவே எளிய கனிம வேதியியல் தங்கம்(II) சேர்மங்களை உருவாக்கியது. ஈரணு நேர்மின் அயனியில் இடம்பெற்றுள்ள இரண்டு தங்கம் அணுக்களுக்கிடையிலான பிணைப்பு நீளத்தின் அளவு 249 பைக்கோ மீட்டர்களாகும்.  
## தயாரிப்பு
தங்கம்(III) ஐதராக்சைட்டுடன் கந்தக அமிலத்தைச் சேர்த்து வினைபுரியச் செய்தால் தங்கம்(II) சல்பேட்டு உருவாகிறது.  

தங்கம்(II) சல்பேட்டு காற்றில் நிலைப்புத்தன்மை அற்றதாகும். எனவே எளிதில் ஆக்சிசனேற்றம் அடைந்து ஐதரசன்டைசல்போ ஆரேட்டு(III) ஆக மாறுகிறது.
# நியா டகோஸ்டா



**நியா டகோஸ்டா** (பிறப்பு: நவம்பர் 8, 1989) என்பவர் அமெரிக்க நாட்டு திரைப்பட இயக்குநர் மற்றும் திரைக்கதை ஆசிரியர் ஆவார். இவர் 2019 ஆம் ஆண்டில் எழுதி மற்றும் இயக்கிய குற்றவியல் பரபரப்பூட்டும் திரைப்படமான லிட்டில் வூட்ஸ் என்ற படம் டிரிபெகா திரைப்பட விழாவில் நோரா எஃப்ரான் பரிசை வென்றுள்ளது. அதை தொடர்ந்து 2021 இல் கேண்டிமேன் என்ற திகில் திரைப்படத்தையும் இயக்கியுள்ளார்.  

இவர் 2020 ஆம் ஆண்டில் மார்வெல் திரைப்படமான தி மார்வெல்ஸ் என்று படத்தை இயக்க பணியமர்த்தப்பட்டார். அத்துடன் இயக்குநர் ரையன் கூக்லர் சாதனையை முறியடித்து, மார்வெல் திரைப்படத்தை இயக்கிய இளைய திரைப்படத் தயாரிப்பாளர் ஆனார்.
# ஜான் இசுபைட்சு



**ஜான் இசுபைட்சு** (பிறப்பு: பெப்ரவரி 4, 1970) என்பவர் அமெரிக்க நாட்டு திரைப்பட திரைக்கதை ஆசிரியர் மற்றும் நூலாசிரியர் ஆவார். இவர் 1996 ஆம் ஆண்டு முதல் தி டார்கெஸ்ட் ஹவர் (2011), ப்ரோமிதியஸ் (2012), பஸ்சேன்ஜ்ர்ஸ் (2016), தி மம்மி (2017), டுன் (2021) போன்ற பல திரைப்படங்களில் திரைக்கதை ஆசிரியராக பணியாற்றியுள்ளார். அத்துடன் 2016 ஆம் ஆண்டில் வெளியான மார்வெல் திரைப்படமான டாக்டர் ஸ்ட்ரேஞ்ச் என்ற படத்திலும் பணிபுரிந்துள்ளார்.  

## ஆரம்ப வாழ்க்கை மற்றும் கல்வி
இவர் பெப்ரவரி 4, 1970 ஆம் ஆண்டில் நியூயார்க் நகரில் கணினி நிரலாக்களரான ஜீன் மற்றும் மின்னணுப் பொறியியாளரான ஜிம் இசுபைட்சு ஆகியோருக்கு மகனாகப் பிறந்தார்.
# பிரசாந்த் குமார் மிசுரா


**பிரசாந்த் குமார் மிசுரா** (*Prashant Kumar Mishra*)(பிறப்பு 29 ஆகத்து 1964) என்பவர் இந்திய நீதிபதி ஆவார். இவர் 19 மே 2023 அன்று இந்திய உச்ச நீதிமன்ற நீதிபதியாக பதவியேற்றார். இவர் முன்னர் ஆந்திரப் பிரதேச உயர் நீதிமன்றத்தின் தலைமை நீதிபதியாக 18 மே 2023 வரை இருந்தார். இவர் முன்னாள் சட்டீஸ்கர் உயர்நீதிமன்றத்தில் செயல் தலைமை நீதிபதியாகவும், நீதிபதியாகவும் பணியாற்றியுள்ளார். சத்தீசுகர் ராய்கரில் பிறந்த மிசுரா குரு காசிதாசு விசுவவித்யாலயாவில் கல்லூரிக் கல்வியினை முடித்துள்ளார்.  

## மேலும் பார்க்கவும்
- கே. வி. விஸ்வநாதன்
- இந்திய உச்சநீதிமன்றத்தின் தற்போதைய நீதிபதிகள்
- தற்போதைய இந்திய தலைமை நீதிபதிகளின் பட்டியல்
- இந்திய தலைமை நீதிபதிகள் பட்டியல்
# சி. ரொபேர்ட் கார்கில்



**கிறிஸ்டோபர் ரொபேர்ட் கார்கில்** (பிறப்பு: செப்டம்பர் 8, 1975) என்பவர் அமெரிக்க நாட்டு திரைப்பட திரைக்கதை ஆசிரியர், நடிகர் மற்றும் புதின எழுத்தாளர் ஆவார். இவர் 2002 ஆம் ஆண்டு முதல் திரைப்பட நடிகராகவும், சினிஸ்டர் (2012), சினிஸ்டர் (2015) போன்ற பல படங்களிலும், மற்றும் 2016 ஆம் ஆண்டில் வெளியான மார்வெல் திரைப்படமான டாக்டர் ஸ்ட்ரேஞ்ச் என்ற படத்திலும் திரைக்கதை ஆசிரியராகவும் பணிபுரிந்துள்ளார்.  

## ஆரம்ப வாழ்க்கை
இவர் செப்டம்பர் 8, 1975 ஆம் ஆண்டில் டெக்சஸ் நகரில் சான் அந்தோனியோ என்ற ஊரில் ஒரு இராணுவ குடும்பத்தில் பிறந்து அமெரிக்காவைச் சுற்றியுள்ள பல இராணுவ தளங்களில் வளர்ந்தார். இவர் திரைக்கதை எழுதுவதற்கு முன்பு காணொளி கடை மற்றும் சுற்றுலா முகவர் உட்பட பல வேலைகளில் பணிபுரிந்தார்.
# தீபாங்கர் தத்தா


**தீபாங்கர் தத்தா** (*Dipankar Datta*)(பிறப்பு: 9 பிப்ரவரி 1965) என்பவர் இந்திய நீதிபதி மற்றும் பம்பாய் உயர் நீதிமன்றத்தின் தலைமை நீதிபதி ஆவார்.  

## ஆரம்ப வாழ்க்கை மற்றும் கல்வி
தத்தா 1965இல் பெங்காலி குடும்பத்தில் பிறந்தார். இவரது குடும்பம் சட்டப் பின்னணியினைக் கொண்ட குடும்பமாகும். இவரது தந்தை சலில் குமார் தத்தா ஆவார். இவர் கல்கத்தா உயர் நீதிமன்றத்தின் முன்னாள் நீதிபதி ஆவார். இவரது மனைவியின் சகோதரர் நீதிபதி அமிதவ ராய், இந்திய உச்ச நீதிமன்றத்தின் முன்னாள் நீதிபதி ஆவார். தத்தா தனது இளங்கலைச் சட்டப் படிப்பினை கல்கத்தா பல்கலைக்கழகத்தின் அசிரா சட்டக் கல்லூரியில் பயின்றார். இவர் 1989ஆம் ஆண்டில் துவங்கப்பட்ட 5 வருடச் சட்டப் படிப்பினை முடித்தவர் ஆவார்.  

## நீதிபதி பதவியில்
இளங்கலைச் சட்டப் படிப்பினை முடித்த பிறகு தத்தா நவம்பர் 16, 1989 அன்று வழக்கறிஞராகப் பதிவு செய்துகொண்டார். இவர் கல்கத்தா உள்ள உயர் நீதிமன்றத்தில் வழக்கறிஞர் பயிற்சியைத் தொடங்கினார் மாநில வழக்கறிஞர் குழுவிலும் பணியாற்றினார். இவர் இந்தியாவின் உச்ச நீதிமன்றத்திலும், இந்தியாவின் பிற மாநிலங்களில் உள்ள பிற உயர் நீதிமன்றங்களிலும் பயிற்சி பெற்றார். இவர் அரசியலமைப்பு விவகாரங்கள் மற்றும் சொத்துரிமை வழக்குகளில் நிபுணத்துவம் பெற்றவராவார். தத்தா 1998 முதல் இந்திய ஒன்றியத்தின் ஆலோசகராக இருந்தார். பள்ளிக் கல்வித் துறை, கல்கத்தா பல்கலைக்கழகம், மேற்கு வங்காள இடைநிலைக் கல்வி வாரியம் மற்றும் மேற்கு வங்க பள்ளி சேவை ஆணையம் ஆகியவற்றின் சார்பாக இவர் வழக்குகளில் பங்கேற்றார். இவர் 16 மே 2002 முதல் 16 ஜனவரி 2004 வரை மேற்கு வங்க மாநிலத்தின் இளநிலை அரசு ஆலோசகராக இருந்தார். தத்தா 1996 - 1997 முதல் 1999 - 2000 வரை ஹஸ்ரா சட்டக் கல்லூரியில் வருகை விரிவுரையாளராகவும் இருந்தார். இவர் கல்கத்தா உயர் நீதிமன்றத்தின் ஒரு இருக்கையின் நீதிபதியாக நியமிக்கப்பட்டு பின்னர் நிரந்தர நீதிபதியாக 22 ஜூன் 2006 கல்கத்தாவில் பதவியேற்றார்.  

ஏப்ரல் 23, 2020 அன்று, தத்தா பம்பாய் உயர்நீதிமன்றத்தின் தலைமை நீதிபதியாக நியமிக்கப்பட்டார். பின்னர் 28 ஏப்ரல் 2020 அன்று பதவியேற்றார்.
# இரித்து இராசு அவசுதி


**இரித்து இராசு அவசுதி** (*Ritu Raj Awasthi*)(பிறப்பு 3 ஜூலை 1960) என்பவர் இந்திய நீதிபதி. அவசுதி தற்போது, கர்நாடக உயர் நீதிமன்றத்தின் தலைமை நீதிபதியாக உள்ளார். இவர் அலகாபாத் உயர் நீதிமன்றத்தின் முன்னாள் நீதிபதி ஆவார்.  

## நீதிபதி பணி
அவசுதி ஜூலை 3, 1960-ல் பிறந்தார். இவர் 1980-ல் பட்டம் பெற்ற பின்னர் பிப்ரவரி 1, 1987 அன்று வழக்கறிஞராகப் பதிவு செய்துகொண்டார். இவர் சொத்துரிமை மற்றும் கல்வி விடயங்களில் வழக்கறிஞராகப் பயிற்சி செய்துள்ளார். இவர் 13 ஏப்ரல் 2009 அன்று அலகாபாத் உயர் நீதிமன்றத்தின் கூடுதல் நீதிபதியாகப் பதவி உயர்வு பெற்றார். பின்னர் திசம்பர் 24, 2010 அன்று நிரந்தர நீதிபதியாகப் பதவியேற்றார். இவர் 9 அக்டோபர் 2021 அன்று கர்நாடக உயர் நீதிமன்றத்தின் தலைமை நீதிபதியாகப் பதவி உயர்வு பெற்று அக்டோபர் 11 அன்று பதவியேற்றார்.
# குப்தர் எழுத்துமுறை



**குப்தர் எழுத்துமுறை** அல்லது **குப்த பிராமி எழுத்துமுறை** அல்லது **பிற்கால பிராமி எழுத்துமுறை** சமசுகிருத மொழியை எழுதுவதற்கு பிராமி எழுத்துக்களுக்குப் பதிலாக குப்தர் எழுத்துமுறை துவக்க கால குப்தப் பேரரசு காலமான கிபி 4-ஆம் நூற்றாண்டு முதல் பயன்பாட்டிற்கு வந்தது. இதன் நெருக்கமான எழுத்துமுறைகள் பல்லவ எழுத்துமுறை மற்றும் கடம்ப எழுத்துமுறை ஆகும். குப்த எழுத்துமுறையிலிருந்து சாரதா எழுத்துமுறை மற்றும் சித்தம் எழுத்துமுறைகள் தோன்றியது. குப்த எழுத்துமுறையிலிருந்து சமசுகிருத மொழிக்கான தேவநாகரி எழுத்துக்கள் மற்றும் 19-ஆம் நூற்றாண்டில் பஞ்சாபி மொழிகான குர்முகி எழுத்துக்கள், வங்காளி-அசாமி எழுத்துகள் மற்றும் திபெத்திய எழுத்துக்கள் தோன்றியது.  

## தோற்றம் மற்றும் வகைப்பாடு
அபுகிடா எழுத்துமுறை வகையான பிராமி எழுத்துமுறையிலிருந்து குப்தர் எழுத்துமுறை தோன்றியது. இதன் எழுத்துமுறையில் மெய்யெழுத்து ஒலிப்புகளுக்கு மட்டுமே தனித்தனி குறியீடுகள் இருக்கும் போது, ​​உயிரெழுத்துக்கள் டையக்ரிடிக்ஸ் மூலம் குறிக்கப்படுகின்றன. மேலும் எழுத்துக்குறி இல்லாத போது என்பது மறைமுகமான உச்சரிப்பாக இருக்கும். உண்மையில், குப்தர் எழுத்துமுறை அதன் முன்னோடி மற்றும் வாரிசுகளைப் போலவே செயல்படுகிறது, மேலும் கிராஃபிம்கள் மற்றும் டயக்ரிடிக்ஸ் வடிவங்கள் மற்றும் வடிவங்கள் மட்டுமே வேறுபட்டவை.  

கிபி4=ஆம் நூற்றாண்டில், கடிதங்கள் மிக விரைவாகவும், அழகாகவும் எழுத வேண்டும் என்ற விருப்பத்தின் விளைவாக, குப்த எழத்துமுறைகள் அதிக வளைவுகள் மற்றும் சமச்சீர் வடிவங்களை எடுக்கத் தொடங்கின. மூன்று, நான்கு அல்லது ஐந்து வகைகளாகப் பரவலாக வகைப்படுத்தப்பட்ட பிராந்திய மாறுபாடுகளுடன், குப்தப் பேரரசு முழுவதும் எழுத்துமுறை மிகவும் வேறுபாடுகள் கொண்டிருந்தது.குப்த எழுத்துமுறைகளில் ஒரு திட்டவட்டமான வகைப்பாடு இல்லை. ஏனெனில் ஒரு கல்வெட்டில் கூட, ஒரு குறிப்பிட்ட குறியீடு எழுதப்பட்ட விதத்தில் மாறுபாடுகளுடன் இருந்தது. இருப்பினும் இவைகளை குப்த எழுத்துமுறைகள் என்றே கொண்டனர்.  

## கல்வெட்டுக்கள்
குப்தப் பேரரசு காலத்திய கல்வெட்டுக் குறிப்புகள் பெரும்பாலும் இரும்பு, கல் தூண்கள, சுவர்கள் மற்றும் தங்க நாணயங்களில் கண்டெடுக்கப்பட்டுள்ளது.  

பேரரசர் அசோகர் நிறுவிய அலகாபாத் தூணில், இரண்டாவது குப்தப் பேரரசர் சமுத்திரகுப்தர் எதிரிகளை வீழ்த்தியதைக் குறித்து பாரட்டி அரசவைக் கவிஞரும், அமைச்சருமான ஹரிசேனர் எழுதிய கவிதைகள் குப்தர் எழுத்துமுறையில் சமசுகிருத மொழியில் பொறிக்கப்பட்டது.  

## அகரவரிசை
The Gupta alphabet is composed of 37 letters: 32 consonants with the inherent ending "a" and 5 independent vowels. In addition diacritics are attached to the consonants in order to change the sound of the final vowel (from the inherent "a" to other sounds such as i, u, e, o, au ...). Consonants can also be combined into compounds, also called conjunct consonants (for example sa+ya are combined vertically to give "sya").</>  
| image2 = Gupta diacritics and compounds.jpg  
| caption2 = <>Usage examples.  
File:Mandasor stone pillar inscription of Yashodharman.jpg|குப்த எழுத்துமுறையில் யசோதர்மனின் மண்டோசோர் வெற்றித் தூண் கல்வெட்டுகள், கிபி 515–550  
File:Sri Yashodharman.jpg|The name குபதர் எழுத்துமுறையில் பொறிக்கப்பட்ட மண்டசோர் யசோதர்மர்ன்-விஷ்ணுவர்தன் கல்வெட்டு  
</gallery>  

## இதனையும் காண்க
- அபுகிடா எழுத்துமுறை
- பிராமி எழுத்துமுறை
- தமிழ்ப் பிராமி
- சித்தம் எழுத்துமுறை
- பல்லவ எழுத்துமுறை
- கிரந்த எழுத்துமுறை
- தக்கிரி எழுத்துமுறை